HU Az Európai Unió Hivatalos Lapja L 177/40

A nemzetközi közjog értelmében jogi hatállyal kizárólag az ENSZ-EGB eredeti szövegei rendelkeznek. Ennek az előírásnak a státusza és hatálybalépésének időpontja az ENSZ-EGB TRANS/WP.29/343 sz. státuszdokumentumának legutóbbi változatában ellenőrizhető a következő weboldalon: http://www.unece.org/trans/main/wp29/wp29wgs/wp29gen/wp29fdocstts.html

Az Egyesült Nemzetek Szervezete Európai Gazdasági Bizottságának (ENSZ-EGB) 6. sz. előírása – Egységes rendelkezések gépjárművek és pótkocsik irányjelző lámpáinak jóváhagyásáról

Tartalmaz minden olyan szöveget, amely az alábbi időpontig érvényes volt:

A 01. módosítássorozat 18. kiegészítése – hatálybalépés dátuma: 2009. október 24.

A 18. kiegészítés 1. helyesbítése – hatálybalépés dátuma: 2009. november 11.

A 01. módosítássorozat 19. kiegészítése – hatálybalépés dátuma: 2010. augusztus 19.

TARTALOMJEGYZÉK

ELŐÍRÁS

0. Alkalmazási kör

1. Fogalommeghatározások

2. Jóváhagyási kérelem

3. Jelölések

4. Jóváhagyás

5. Általános követelmények

6. A kibocsátott fényerő

7. Mérési eljárás

8. A kibocsátott fény színe

9. Gépjárművek és pótkocsik irányjelzőlámpa-típusának módosítása és a jóváhagyás kiterjesztése

10. Gyártásmegfelelőség

11. Szankciók nem megfelelő gyártás esetén

12. A gyártás végleges leállítása

13. A jóváhagyási vizsgálatok elvégzéséért felelős műszaki szolgálatok és a jóváhagyó hatóságok neve és címe

14. Átmeneti rendelkezések

MELLÉKLETEK

1. melléklet – Az irányjelző lámpák kategóriái: Az irányjelző lámpák kategóriái térbeli fényeloszlásának méréséhez előírt minimális szögek

2. melléklet – Értesítés irányjelző lámpák adott típusa jóváhagyásának megadásáról, kiterjesztéséről, elutasításáról, visszavonásáról vagy gyártásának végleges leállításáról, a 6. sz. előírás alapján

3. melléklet – A jóváhagyási jel elrendezése

4. melléklet – Fénytani mérések

5. melléklet – A borostyánszínű fény színe – színkoordináták

6. melléklet – A gyártásmegfelelőség ellenőrzésére szolgáló eljárásokra vonatkozó minimális követelmények

7. melléklet – Hatósági mintavételre vonatkozó minimális követelmények

0. ALKALMAZÁSI KÖR

Az előírás az L, M, N, O és T kategóriájú gépjárművek (1) irányjelző lámpáira vonatkozik.

1. FOGALOMMEGHATÁROZÁSOK

Ezen előírás alkalmazásában:

1.1. „Irányjelző lámpa”: gépjárműre vagy pótkocsira szerelt olyan készülék, amelyet a vezető azért működtet, hogy jelezze a jármű haladási irányának megváltoztatására irányuló szándékát. Ezen előírás kizárólag az olyan rögzített helyzetű, villogó fényjelző készülékekre vonatkozik, amelyek villogását a lámpa szakaszos elektromosáram-ellátásával érik el.

1.2. A 48. sz. előírásban és annak a típus-jóváhagyási kérelem benyújtásának időpontjában hatályban lévő módosítássorozataiban szereplő fogalommeghatározásokat ezen előírásra alkalmazni kell.

1.3. „Különböző típusú irányjelző lámpák”: olyan lámpák, amelyek olyan lényeges tekintetben különböznek egymástól, mint:

a) márkanév vagy védjegy;

b) az optikai rendszer jellemzői (fényerősségi szintek, világítási szögek, az izzólámpa kategóriája, fényforrásmodul stb.);

c) az irányjelző lámpák kategóriája;

d) a fényerő-szabályozó, ha van.

Az izzólámpa színének vagy bármelyik szűrő színének megváltoztatása nem jelent típusváltozást.

1.4. Az előírásban szereplő, a szabványos (etalon) izzólámpára, valamint a 37. sz. előírásra utaló hivatkozások a 37. sz. előírásra és az előírásnak a típus-jóváhagyási kérelem benyújtásának időpontjában hatályban lévő módosítássorozatára vonatkoznak.

2. JÓVÁHAGYÁSI KÉRELEM

2.1. Az irányjelző lámpa típusának jóváhagyására vonatkozó kérelmet a márkanév vagy védjegy tulajdonosának vagy megfelelően meghatalmazott képviselőjének kell benyújtania. A kérelemben meg kell adni az irányjelző lámpa kategóriáját, vagy azt, hogy az 1. melléklet szerinti 1., 1a., 1b., 2a., 2b., 5., illetve 6. kategória közül melyikbe tartozik, illetve ha a 2. kategóriába tartozik, akkor állandó (2a. kategória) vagy szabályozható (2b. kategória) fényerősségű-e, valamint azt, hogy az irányjelző lámpa használható-e két azonos kategóriájú lámpából álló egységben. A kérelmező választása szerint azt is meg kell adni, ha a készülék – a jármű vonatkoztatási síkjához és a talajhoz viszonyítva – a vonatkoztatási tengely különböző dőlésszögeivel építhető be a járműbe, vagy ha elforgatható a vonatkoztatási tengelye körül; a beépítés ezen körülményeit fel kell tüntetni az értesítésben.

Az irányjelző lámpa minden típusához a kérelemmel együtt be kell nyújtani a következőket:

2.2.1. kellően részletes rajzok (három példányban), amelyek alapján azonosítani lehet az irányjelző lámpa típusát, és amelyek geometriailag mutatják azt a helyzetet, amelyben az irányjelző lámpát felszerelhetik a járműre; továbbá a mérések alkalmával vonatkoztatási tengelyként használandó mérési tengelyt (vízszintes szög, H = 0°; függőleges szög, V = 0°), valamint a mérések alkalmával vonatkoztatási középpontként használandó pontot. A rajzokon meg kell jelölni azt a helyet is, ahol a körben elhelyezett jóváhagyási jelhez képest a jóváhagyási számot és a kiegészítő jelzéseket el kívánják helyezni;

2.2.2. rövid műszaki leírás, amely a nem cserélhető fényforrással felszerelt lámpák kivételével meghatározza különösen a következőket:

a) az izzólámpa előírt kategóriája, amelynek szerepelnie kell a 37. sz. előírásban és az előírásnak a típus-jóváhagyási kérelem benyújtásának időpontjában hatályban lévő módosítássorozatában; és/vagy

b) a fényforrásmodul egyedi azonosítókódja.

2.2.3. 2b. kategóriájú irányjelző lámpa esetében a fényerő-szabályozó rövid leírása, egy elrendezési ábra, valamint két különböző fényerőt biztosító rendszer jellemzőinek leírása;

2.2.4. 1., 1a., 1b., 2a. és kategóriájú irányjelző lámpa esetében az alábbi 6.2.2. szakasz szerinti jelre vonatkozó információk;

2.2.5. két mintadarab; ha a jóváhagyást olyan készülékekre kérik, amelyek nem egyformák, de szimmetrikusak, és az egyiket a jármű bal, a másikat pedig a jármű jobb oldalára lehet felszerelni, akkor be lehet nyújtani két olyan azonos mintát, amelyet vagy csak a jármű bal, vagy csak a jármű jobb oldalára lehet felszerelni.

2b. kategóriájú irányjelző lámpa esetében a kérelem mellett a fényerő-szabályozót vagy azonos jelzés(ek)et előállító generátort is át kell adni.

3. JELÖLÉSEK

A jóváhagyásra benyújtott készülékeken:

3.1. Fel kell tüntetni a kérelmező által használt márkanevet vagy védjegyet; ennek a jelölésnek jól olvashatónak és eltávolíthatatlannak kell lennie.

3.2. A nem cserélhető fényforrással felszerelt lámpáktól eltekintve egy jól olvasható és eltávolíthatatlan jelölést kell feltüntetni a következőkről:

a) az előírt izzólámpa-kategória vagy –kategóriák; és/vagy

b) a fényforrásmodul egyedi azonosítókódja.

3.3. Elegendő helyet kell hagyni a lenti 4.2. szakaszban előírt jóváhagyási jel és a kiegészítő jelzések számára; az említett helyet a fenti 2.2.1. szakasz szerinti rajzokon fel kell tüntetni.

3.4. Az elektronikus fényforrás-szabályozóval vagy fényerő-szabályozóval és/vagy nem cserélhető fényforrással és/vagy fényforrásmodullal felszerelt lámpák esetében fel kell tüntetni a névleges feszültséget vagy feszültségértékeket és a maximális névleges watt-teljesítményt;

Fényforrásmodullal felszerelt lámpák esetében a fényforrásmodulon fel kell tüntetni a következőket:

3.5.1. a kérelmező által használt márkanév vagy védjegy; ennek a jelölésnek jól olvashatónak és eltávolíthatatlannak kell lennie;

3.5.2. a modul egyedi azonosítókódja, amelynek jól olvashatónak és eltávolíthatatlannak kell lennie. A modul egyedi azonosítókódjának a „MODUL” szót jelentő „MD” betűjelekkel kell kezdődnie, amelyet a kör nélküli jóváhagyási jel követ az alábbi 4.2.1.1. szakasz előírása szerint; több, nem azonos fényforrásmodul használata esetén pedig további jelölések vagy karakterek következnek; ezt az egyedi azonosítókódot fel kell tüntetni a fenti 2.2.1. szakaszban említett rajzokon.

A jóváhagyási jelnek nem kell megegyeznie az azon a lámpán feltüntetett jellel, amelyben a modult használják, de mindkét jelnek ugyanattól a kérelmezőtől kell származnia;

3.5.3. a névleges feszültség vagy feszültségtartomány és a névleges teljesítményfelvétel megjelölése.

3.6. A lámpa részét képező, de nem a lámpatestbe épített elektronikus fényforrás-szabályozón vagy fényerő-szabályozón fel kell tüntetni a gyártó nevét és azonosító számát.

4. JÓVÁHAGYÁS

4.1. Általános előírások

4.1.1. Ha a fenti 2.2.4. szakasz szerint jóváhagyásra benyújtott két mintadarab megfelel az előírás követelményeinek, a jóváhagyást meg kell adni.

4.1.2. Ha a csoportosított, egyesített vagy összeépített lámpák az 1958. évi egyezményhez csatolt több előírás követelményeinek is megfelelnek, elegendő a lámpákat egyetlen nemzetközi jóváhagyási jellel ellátni, feltéve, hogy az említett lámpákat nem csoportosítják, egyesítik vagy építik össze olyan lámpával vagy lámpákkal, amely(ek) nem felel(nek) meg az említett előírásoknak.

4.1.3. Mindegyik jóváhagyott típushoz jóváhagyási számot kell rendelni. Ennek első két számjegye (jelenleg 01, amely az 1987. június 27-én hatályba lépett 01. módosítássorozatot jelöli) a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat száma. Ugyanaz a szerződő fél nem rendelheti ugyanazt a számot az előírás hatálya alá tartozó más típusú készülékhez. Különböző kategóriájú irányjelző lámpákat abban az esetben jelölhetnek egyetlen jóváhagyási számmal, ha egy egységet alkotnak.

4.1.4. Az előírás értelmében egy készüléktípus jóváhagyásának megadásáról, kiterjesztéséről, elutasításáról vagy visszavonásáról, vagy gyártásának végleges leállításáról az előírás 2. mellékletében található mintának megfelelő formanyomtatványon értesíteni kell az 1958. évi egyezményben részes és ezen előírást alkalmazó feleket.

4.1.5. Minden olyan készüléken, amely megfelel egy ezen előírás szerint jóváhagyott típusnak, a fenti 3.3. szakaszban megadott helyen – a fenti 3.1. és 3.2. vagy 3.4. szakaszban előírt jelölés mellett – fel kell tüntetni az alábbi 4.2. és 4.3. szakaszban meghatározott jóváhagyási jelet.

4.2. A jóváhagyási jel felépítése

A jóváhagyási jelnek a következőket kell tartalmaznia:

a nemzetközi jóváhagyási jelet, amely a következőkből áll:

4.2.1.1. egy kör, benne az „E” betűjel és a jóváhagyó ország egyedi azonosítószáma (2);

4.2.1.2. a fenti 4.1.3. szakaszban előírt jóváhagyási szám;

a következő kiegészítő jel (vagy jelek):

4.2.2.1. az 1., 1a., 1b., 2a., 2b., 5. és 6. szám közül egy vagy több, attól függően, hogy a 2.1. szakasz szerint jóváhagyásra benyújtott készülék az 1., 1a., 1b., 2a., 2b., 5. és 6. kategóriák közül egybe vagy többe is tartozik;

4.2.2.2. azokon a készülékeken, amelyek nem szerelhetők fel változatlanul a jármű bármelyik oldalára, vízszintes nyíl mutatja a készülék felszerelési helyzetét (a járműhöz képest a nyíl kifelé mutat az 1., 1a., 1b., 2a. és 2b. kategóriájú készülékek esetében és a jármű eleje felé a 3., 4., 5. és 6. kategóriájú készülékek esetében). Ezen túlmenően a 6. kategóriájú készülékeknél ebben az esetben fel kell tüntetni egy „R” vagy „L” betűjelet a készüléken, jelezve a jármű jobb, illetve bal oldalát;

4.2.2.3. azokon a készülékeken, amelyek két lámpából álló egység részeként használhatók, a „D” kiegészítő betűjel szerepel a 4.2.2.1. szakaszban említett jelzés jobb oldalán;

4.2.2.4. ezen előírás 4. mellékletének 2.1.3. szakasza szerint csökkentett fényeloszlással rendelkező készülékeken egy vízszintes szakaszból kiinduló, lefelé mutató függőleges nyíl;

4.2.2.5. a jóváhagyási szám első két számjegye, amely a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozatot jelöli, és szükség esetén az előírt nyíl elhelyezhető a fenti kiegészítő jelek közelében;

4.2.2.6. a 4.2.1. és 4.2.2. szakaszban említett jelöléseknek és jeleknek jól olvashatónak és eltávolíthatatlannak kell lenniük még akkor is, amikor a készülék fel van szerelve a járműre.

4.3. A jóváhagyási jel elrendezése

4.3.1. Különálló lámpák

Ezen előírás 3. mellékletében szereplő 1. ábrán látható példa a jóváhagyási jel és a fent említett kiegészítő jelek elrendezésére.

Azokat a különböző típusú lámpákat, amelyek több előírásnak megfelelnek, és ugyanazokat az azonos vagy eltérő színű külső lencséket használják, elegendő egyetlen nemzetközi jóváhagyási jellel ellátni; ez a jel egy körből áll, benne az „E” betűjel és a jóváhagyó ország egyedi azonosítószáma, a kört a jóváhagyási szám követi. A jóváhagyási jel bárhol elhelyezhető a lámpán, feltéve, hogy:

4.3.1.1. az a beépítés után is jól látható;

4.3.1.2. a jóváhagyás megadásának alapjául szolgáló egyes előírások rendelkezéseinek megfelelő minden lámpa esetében feltüntetik a lámpa azonosító jelölését, a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat számát és szükség esetén az előírt nyilat;

4.3.1.3. a jóváhagyási jel egyes részeinek mérete nem kisebb, mint a jóváhagyás megadásának alapjául szolgáló előírás által a legkisebb egyedi jelzésekre kötelezően előírt minimális méret;

4.3.1.4. a fő lámpatesten meg kell lennie a fenti 3.3. szakaszban leírt helynek, és fel kell rajta tüntetni a lámpa tényleges funkciójára vonatkozó jóváhagyási jegyet;

4.3.1.5. ezen előírás 3. mellékletében szereplő 4. ábrán láthatók példák a jóváhagyási jelre és a fent említett kiegészítő jelekre.

4.3.2. Csoportosított, egyesített vagy összeépített lámpák

Azokat a csoportosított, egyesített vagy összeépített lámpákat, amelyek több előírás rendelkezéseinek megfelelnek, elegendő egyetlen nemzetközi jóváhagyási jellel ellátni; ez a jel egy körben elhelyezett „E” betűjel, amely után a jóváhagyást megadó ország egyedi azonosítószáma és a jóváhagyási szám áll. A jóváhagyási jel bárhol elhelyezhető a csoportosított, egyesített vagy összeépített lámpákon, feltéve, hogy:

4.3.2.1.1. az a lámpák beépítése után is látható;

4.3.2.1.2. a csoportosított, egyesített vagy összeépített lámpák optikai alkatrészeit nem lehet anélkül eltávolítani, hogy ugyanakkor ne távolítanák el a jóváhagyási jelet is.

A jóváhagyás megadásának alapjául szolgáló egyes előírások rendelkezéseinek megfelelő minden lámpa esetében fel kell tüntetni a lámpa azonosító jelölését, a jóváhagyás időpontjában hatályos, az előírást lényeges műszaki tartalommal módosító legutóbbi módosítássorozat számát és szükség esetén az előírt nyilat,

4.3.2.2.1. vagy a megfelelő világítófelületen,

4.3.2.2.2. vagy csoportban oly módon elhelyezve, hogy a csoportosított, egyesített vagy összeépített lámpák mindegyike egyértelműen azonosítható legyen.

4.3.2.3. A jóváhagyási jel egyes részeinek mérete nem lehet kisebb, mint a jóváhagyás megadásának alapjául szolgáló előírás által a legkisebb jelzésekre kötelezően előírt minimális méret.

4.3.2.4. Mindegyik jóváhagyott típushoz jóváhagyási számot kell rendelni. Ugyanaz a szerződő fél nem rendelheti ugyanazt a számot az előírás hatálya alá tartozó csoportosított, egyesített vagy összeépített lámpák másik típusához.

4.3.2.5. Ezen előírás 3. mellékletében szereplő 2. ábrán látható példa a csoportosított, egyesített vagy összeépített lámpákra vonatkozó jóváhagyási jelek és a fent említett összes kiegészítő jel elrendezésére.

4.3.3. Más lámpákkal összeépített olyan lámpák, amelyek lencséje más fényszórókhoz is felhasználható

A fenti 4.3.2. szakaszban meghatározott rendelkezések alkalmazandók.

4.3.3.1. Továbbá, ha ugyanazt a lencsét alkalmazzák, ez utóbbi ellátható az egyes fényszóró- vagy lámpaegységtípusokra vonatkozó jóváhagyási jelekkel, amennyiben a fényszórótesten, még ha nem távolítható is el a lencsétől, szintén megvan a fenti 3.3. szakaszban előírt hely, és azon feltüntetik a tényleges funkcióknak megfelelő jóváhagyási jeleket.

Amennyiben ugyanazt a lámpatestet különböző típusú fényszórók alkotják, a különböző jóváhagyási jelek elhelyezhetők a lámpatesten.

4.3.3.2. Ezen előírás 3. mellékletében szereplő 3. ábrán példák láthatók a fényszóróval összeépített lámpákra vonatkozó jóváhagyási jelekre.

4.4. A jóváhagyási jelnek jól olvashatónak és eltávolíthatatlannak kell lennie. Elhelyezhető a készülék olyan belső vagy külső részén (legyen az átlátszó vagy sem), amely nem választható el a készülék fényt kibocsátó átlátszó részétől. A jelölésnek mindig láthatónak kell lennie, akkor is, amikor a lámpa már be van építve a járműbe, vagy ha olyan mozgatható részeket, mint a csomagtartót vagy a motorház fedelét felnyitják, vagy egy ajtót kinyitnak.

5. ÁLTALÁNOS KÖVETELMÉNYEK

5.1. Mindegyik mintadarabnak meg kell felelnie az alábbi 6. és 8. szakaszban rögzített követelményeknek.

5.2. A készülékeket úgy kell megtervezni és kialakítani, hogy a szokásos használat mellett fellépő rezgések ellenére kielégítően ellássák feladatukat, és megőrizzék ezen előírás szerinti jellemzőiket.

Fényforrásmodulok esetében ellenőrizni kell a következőket:

5.3.1. A fényforrásmodult úgy kell kialakítani, hogy:

a) minden fényforrásmodul csak a meghatározott és megfelelő helyzetben legyen beépíthető, és kizárólag szerszámmal lehessen eltávolítani;

b) ha egynél több fényforrásmodult használnak a lámpatestben, akkor a különböző jellemzőkkel rendelkező fényforrásmodulok ne legyenek felcserélhetők ugyanazon a lámpatesten belül.

5.3.2. A fényforrásmodulnak védettnek kell lennie illetéktelen beavatkozás ellen.

5.4. Ha a 2b. kategóriába tartozó, a 2a. kategória maximális értékénél nagyobb, szabályozható fényerőt kibocsátó irányjelző lámpa fényerő-szabályozója meghibásodik, automatikusan teljesülniük kell a 2a. kategóriájú, állandó fényerősségű készülékekre vonatkozó követelményeknek.

Cserélhető izzólámpa esetében:

5.5.1. a 37. sz. előírás alapján jóváhagyott izzólámpa bármely kategóriája használható, feltéve, hogy a 37. sz. előírás vagy az előírásnak a típus-jóváhagyási kérelem benyújtásának időpontjában hatályban lévő módosítássorozata nem korlátozza ezek használatát;

5.5.2. a készüléket úgy kell kialakítani, hogy az izzólámpát kizárólag a megfelelő helyzetben lehessen rögzíteni;

5.5.3. az izzólámpa foglalatának meg kell felelnie az IEC 60061 sz. kiadványában megadott jellemzőknek. Olyan adatlapot kell használni a foglalathoz, amely a használt izzólámpa kategóriájára érvényes.

6. A KIBOCSÁTOTT FÉNYERŐ

A két mintadarab által kibocsátott fényerőnek az 1. melléklet szerint az 1., 1a., 1b., 2a., illetve 2b. kategóriájú irányjelző lámpák esetében a vonatkoztatási tengelyek mentén, 5. vagy 6. kategóriájú irányjelző lámpák esetében pedig az A. irányban legalább akkorának kell lennie, mint a lent megadott minimális értékek, de nem haladhatja meg a lent megadott maximális értékeket:

Az irányjelző lámpa kategóriája Előírt legkisebb fényerősség cd-ban Megengedett legnagyobb fényerősség cd-ban, amennyiben a lámpa egyes lámpa „D” jelzésű (egyes) lámpa (lásd a 4.2.2.3. szakaszt) 1 175 1 000 500 1a 250 1 200 600 1b 400 1 200 600 2a (állandó) 50 500 250 2b (változtatható) 50 1 000 500 5 0,6 280 140 6 50 280 140

6.1.1. Kettő vagy több irányjelző lámpából álló egység esetében a teljes fényerő nem haladhatja meg a maximális értéket.

6.1.2. Amennyiben két vagy több, azonos funkciót betöltő lámpa egysége egyes lámpának tekintendő, teljesítenie kell az alábbiakra vonatkozó követelményeket:

a) megengedett legnagyobb fényerő, ha valamennyi lámpa ég (lásd a táblázat utolsó oszlopát);

b) az előírt legkisebb fényerő, ha az egyik lámpa elromlott.

Arra az esetre, ha egy 1., 1a., 1b., 2a. vagy 2b. kategóriájú, több fényforrást tartalmazó egyes lámpa elromlik, a következő rendelkezések vonatkoznak:

6.2.1. Olyan fényforrások csoportja, amelyek úgy vannak kapcsolva, hogy az egyikük meghibásodása esetén egyikük sem bocsát ki fényt, egy fényforrásnak tekintendő.

6.2.2. A 48. előírás 6.5.8. szakaszában előírt visszajelző lámpát aktiváló jelet kell előállítani, amennyiben:

a) valamelyik fényforrás elromlott; vagy

b) csak két izzószálas fényforrással tervezett lámpa esetében a vonatkoztatási tengely mentén mért fényerősség kisebb, mint az előírt legkisebb fényerősség 50 százaléka; vagy

c) egy vagy több fényforrás meghibásodásának következtében ezen előírás 4. mellékletében meghatározott alábbi irányok egyikében mért fényerősség kisebb, mint az előírt legkisebb fényerősség: i. H = 0°, V = 0° ii. H = 20° a járműtől elfelé, V = + 5° iii. H = 10° a jármű belseje felé, V = 0°.

6.3. Amikor valamennyi fényforrás világít, az egyes lámpák meghaladhatják a megengedett legnagyobb fényerősséget, feltéve, hogy az érintett egyes lámpán nem szerepel a „D” jelzés, és nem haladja meg a két vagy több lámpa egysége esetében megengedett legnagyobb fényerősséget.

A vonatkoztatási tengelyen kívül, de ezen előírás 1. mellékletének ábráin meghatározott szögtartományokon belül a jóváhagyáshoz benyújtott két készülék fényereje:

minden olyan irányban, amely ezen előírás 4. mellékletében bemutatott fényeloszlási táblázat valamely pontjának felel meg, el kell, hogy érje a fenti 6.1. szakaszban meghatározott előírt legkisebb érték és az említett táblázatban az adott irányra meghatározott százalék szorzatát;

6.4.1.1. a 6.4. és a 6.4.1. szakasztól eltérően a hátul felszerelt 5. kategóriájú irányjelző lámpákra előírt legkisebb érték az 1. mellékletben meghatározott valamennyi mezőben 0,6 cd.

6.4.2. Abban a tartományban, ahol a fényjelző készülék látható, egyetlen irányban sem haladhatja meg a fenti 6.1. szakaszban meghatározott megengedett legnagyobb fényerőszintet.

Ezenfelül:

6.4.3.1. az I. melléklet ábráin megállapított valamennyi tartomány esetében a fényerőnek legalább 0,7 cd-nak kell lennie az 1b. kategóriába tartozó készülékek esetében, legalább 0,3 cd-nak az 1., 1a., 2a., 2b. kategóriába tartozó készülékek esetében, valamint a 2b. kategóriába tartozó készülékek esetében nappal, míg legalább 0,07 cd-nak a 2b. kategóriába tartozó készülékek esetében éjszaka;

6.4.3.2. ezen előírás 4. melléklete 2.2. szakaszának a helyi fényerőeltérésekre vonatkozó rendelkezéseit be kell tartani.

6.5. A fényerősséget általában folyamatosan működő fényforrással (fényforrásokkal) kell mérni:

A készülék kialakításától, például fénykibocsátó diódák (LED-ek) alkalmazásától, vagy a túlmelegedés elkerülése érdekében szükséges óvintézkedésektől függően azonban villogó üzemmódban is el lehet végezni a méréseket a lámpákkal.

A villogást a csúcsfényerősség 95 százalékán mért, 0,3 s-nál nagyobb impulzusszélességgel, f = 1,5 ±0,5 Hz frekvenciával történő kapcsolással kell elérni.

Cserélhető izzólámpák esetében az izzólámpákat a fényáram referenciaértékén kell működtetni. Minden más esetben a 7.1.1. szakaszban előírt feszültséget kell kommutálni 0,01 s-nál rövidebb felfutási, illetve lefutási idővel; túllendülés nem megengedett.

Villogó üzemmódban végzett mérések esetén a legnagyobb fényerő tekintendő a mért fényerősségnek.

6.6. 2b. kategóriájú készülékek esetében mérni kell, hogy mennyi idő telik el a fényforrás(ok) feszültség alá helyezése, valamint aközött, hogy a vonatkoztatási tengely mentén mért fényteljesítmény eléri a fenti 6.3. szakasz szerint mért érték 90 százalékát, az irányjelző lámpa fényerejének határértékei esetében. A legkisebb fényerősség eléréséig eltelt idő nem haladhatja meg a legnagyobb fényerősség eléréséig eltelt időt.

A fényerő-szabályozó nem bocsáthat ki olyan jeleket, amelyek olyan fényerősséget hoznak létre, amely:

6.7.1. kívül esik a fenti 6.1. szakaszban megadott tartományon; és

6.7.2. meghaladja a 6.1. szakaszban a 2a. kategóriára meghatározott megengedett legnagyobb értéket:

a) a nappali és éjszakai viszonyoktól függően működő rendszerek esetében: éjszakai viszonyok mellett;

b) más rendszerek esetében: a gyártó által megállapított vonatkoztatási viszonyok mellett (3).

6.8. A fenti 6.2.1. szakaszban említett 4. melléklet részletesen ismerteti az alkalmazandó mérési módszereket.

7. VIZSGÁLATI ELJÁRÁS

Valamennyi mérést, legyen az fénytani vagy színtani mérés, a következők szerint kell végezni:

7.1.1. Cserélhető fényforrással felszerelt lámpa esetében, amely nincs elektronikus fényforrás-szabályozóval vagy fényerő-szabályozóval felszerelve, a készülék tekintetében előírt kategóriába tartozó, színezett vagy nem színezett szabványos izzólámpával, amelyet az izzólámpa adott kategóriájára előírt viszonyítási fényáram előállításához szükséges feszültség alá helyeznek.

7.1.2. Nem cserélhető fényforrással felszerelt lámpa (izzólámpák és egyebek) esetében 6,75 V, 13,5 V, illetve 28,0 V feszültséggel.

7.1.3. A lámpa részét képező elektronikus fényforrás-szabályozót vagy fényerő-szabályozót használó rendszer esetében (4) a lámpa bemeneti sorkapcsait a gyártó által megadott feszültséggel, vagy ha a gyártó nem adott meg feszültséget, akkor 6,75 V, 13,5 V, illetve 28,0 V feszültséggel kell megtáplálni.

7.1.4. A lámpa részét nem képező elektronikus fényforrás-szabályozót vagy fényerő-szabályozót használó rendszer esetében a lámpa bemeneti sorkapcsait a gyártó által megadott feszültséggel kell megtáplálni.

7.2. A fényerősség változtatása céljából fényerő-szabályozóval működtetett, 2b. kategóriájú irányjelző lámpa esetében azonban a kérelmező leírása szerint kell elvégezni a fénytani méréseket.

7.3. A vizsgálati laboratóriumnak be kell kérnie a gyártótól a fényforrás és a kapcsolódó eszközök megtáplálásához szükséges fényforrás-szabályozót vagy fényerő-szabályozót.

7.4. A lámpa előírt tápfeszültségét meg kell adni az előírás 2. melléklete szerinti értesítésben.

7.5. A látszólagos felületnek az irányjelző készülék vonatkoztatási tengelyének irányába eső határait meg kell határozni. 5. és 6. kategóriájú irányjelző lámpák esetében a világítófelület határait kell meghatározni.

8. A KIBOCSÁTOTT FÉNY SZÍNE

A fényerősség-eloszlási mérőrácsnak a 4. melléklet 2. szakaszában meghatározott területére eső fény színének borostyánsárgának kell lennie. A méréshez lásd az előírás 5. mellékletét. Ezen a területen kívül a szín éles változása nem megengedett. A 2b. kategóriájú irányjelző lámpák esetében ezek a követelmények a szabályozható fényerősség teljes tartományára vonatkoznak.

9. GÉPJÁRMŰVEK ÉS PÓTKOCSIK IRÁNYJELZŐLÁMPA-TÍPUSÁNAK MÓDOSÍTÁSA ÉS A JÓVÁHAGYÁS KITERJESZTÉSE

Az irányjelző lámpa bármilyen módosításáról értesíteni kell a típust jóváhagyó hatóságot. A hatóság ezt követően a következőképpen járhat el:

9.1.1. úgy ítéli meg, hogy a végrehajtott módosításoknak nagy valószínűséggel nincs számottevő kedvezőtlen hatása, és az irányjelző lámpa továbbra is megfelel az előírásoknak; vagy

9.1.2. új mérési jegyzőkönyvet kér a vizsgálat elvégzéséért felelős műszaki szolgálattól.

9.2. A jóváhagyás megerősítését vagy elutasítását a változások feltüntetésével együtt közölni kell az egyezményben részes és ezen előírást alkalmazó szerződő felekkel a fenti 4.1.4. szakasz szerinti eljárásnak megfelelően.

9.3. A jóváhagyást kiterjesztő illetékes hatóság sorszámot rendel a kiterjesztéshez, és erről az ezen előírás 2. mellékletének megfelelő nyomtatványon értesíti az 1958. évi egyezményben részes és ezen előírást alkalmazó feleket.

10. GYÁRTÁSMEGFELELŐSÉG

A gyártásmegfelelőség ellenőrzésére szolgáló eljárásoknak meg kell felelniük az egyezmény (E/ECE/324-E/ECE/TRANS/505/2. javított változat) 2. függelékében megállapított eljárásoknak, valamint a következő előírásoknak:

10.1. Az ezen előírás szerint jóváhagyott irányjelző lámpákat úgy kell gyártani, hogy a fenti 6. és 8. szakaszban megállapított követelményeket teljesítve megfeleljenek a jóváhagyott típusnak.

10.2. Az ezen előírás 6. mellékletében a gyártásmegfelelőség ellenőrzésére szolgáló eljárásokkal kapcsolatban megállapított minimális követelményeket teljesíteni kell.

10.3. Az ezen előírás 7. mellékletében a hatósági mintavételezéssel kapcsolatban megállapított minimális követelményeket teljesíteni kell.

10.4. A típusjóváhagyást megadó hatóság bármikor ellenőrizheti az egyes gyártóüzemekben alkalmazott megfelelőség-ellenőrzési módszereket. Az ilyen ellenőrzésre általában kétévente kerül sor.

11. SZANKCIÓK NEM MEGFELELŐ GYÁRTÁS ESETÉN

11.1. Az ezen előírás alapján egy adott készülékre megadott jóváhagyás visszavonható, ha nem teljesülnek a fent előírt követelmények.

11.2. Ha az egyezményben részes és ezen előírást alkalmazó valamely fél visszavon egy előzőleg általa megadott jóváhagyást, akkor erről az ezen előírás 2. mellékletének megfelelő nyomtatványon haladéktalanul értesíti az ezen előírást alkalmazó többi szerződő felet.

12. A GYÁRTÁS VÉGLEGES LEÁLLÍTÁSA

Amennyiben a jóváhagyás jogosultja véglegesen leállítja az előírás értelmében jóváhagyott készülék gyártását, erről tájékoztatnia kell a jóváhagyást megadó hatóságot. A hatóság a vonatkozó értesítés kézhezvétele után az előírás 2. mellékletének megfelelő formanyomtatványon értesíti erről az 1958. évi egyezményben részes és ezen előírást alkalmazó többi felet.

13. A JÓVÁHAGYÁSI VIZSGÁLATOK ELVÉGZÉSÉÉRT FELELŐS MŰSZAKI SZOLGÁLATOK ÉS A JÓVÁHAGYÓ HATÓSÁGOK NEVE ÉS CÍME

Az egyezményben részes és ezen előírást alkalmazó felek megadják az Egyesült Nemzetek Szervezete Titkárságának a jóváhagyási vizsgálatokért felelős műszaki szolgálatok nevét és címét, valamint a jóváhagyásokat megadó, illetve a más országok által kiadott jóváhagyásokat, kiterjesztéseket, elutasításokat vagy visszavonásokat igazoló értesítéseket fogadó hatóságok nevét és címét.

14. ÁTMENETI RENDELKEZÉSEK

14.1. A 01. módosítássorozat 8. kiegészítése hivatalos hatálybalépésének napjától kezdődően az ezen előírást alkalmazó szerződő fél nem utasíthatja el a 01. módosítássorozat 8. kiegészítésével módosított ezen előírás szerinti EGB-jóváhagyás megadását.

14.2. A hatálybalépést követő 24 hónap elteltével az ezen előírást alkalmazó szerződő felek csak akkor adhatnak ki EGB-jóváhagyást, ha a jóváhagyandó irányjelző lámpa típusa megfelel a 01. módosítássorozat 8. kiegészítésével módosított ezen előírás követelményeinek.

14.3. Az ezen előírást alkalmazó szerződő felek nem utasíthatják el az ezen előírás előző módosítássorozatai szerint megadott jóváhagyások kiterjesztését.

14.4. Az ezen előírást alkalmazó szerződő felek az ezen előírás korábbi módosítássorozatai szerinti követelményeknek megfelelő irányjelzőlámpa-típusokra továbbra is adnak jóváhagyást a 01. módosítássorozat 8. kiegészítésének hatálybalépését követő 12 hónap alatt.

14.5. A hatálybalépés után 12 hónapnál korábban megadott EGB-jóváhagyások és a jóváhagyások valamennyi kiterjesztése – beleértve ezen előírás korábbi módosítássorozata szerint megadott jóváhagyásokat is – határozatlan ideig érvényben maradnak. Amennyiben az előző módosítássorozat szerint jóváhagyott irányjelző lámpa megfelel a 01. módosítássorozat 8. kiegészítésével módosított előírás követelményeinek, a jóváhagyást megadó szerződő félnek értesítenie kell erről az előírást alkalmazó többi szerződő felet.

14.6. Az ezen előírást alkalmazó szerződő felek nem utasíthatják el az ezen előírás 01. módosítássorozatának 8. kiegészítése szerint jóváhagyott irányjelzőlámpa-típust.

14.7. Az előírás 01. módosítássorozata 8. kiegészítésének hatálybalépését követő 36 hónap alatt az előírást alkalmazó egyik szerződő fél sem utasíthatja el az előírás előző módosítássorozata szerint jóváhagyott irányjelzőlámpa-típust.

14.8. Ezen előírás 01. módosítássorozata 8. kiegészítésének hatálybalépését követő 36 hónap elteltével az ezen előírást alkalmazó szerződő felek elutasíthatják olyan irányjelzőlámpa-típus értékesítését, amely nem felel meg az ezen előírás 01. módosítássorozata 8. kiegészítésében foglalt követelményeknek, kivéve, ha az irányjelző lámpát használatban levő járművön cserealkatrészként kívánják alkalmazni.

14.9. Az ezen előírást alkalmazó szerződő felek az előírás bármely korábbi módosítássorozata alapján továbbra is adnak jóváhagyást irányjelző lámpára, feltéve, hogy az irányjelző lámpát használatban levő járművön cserealkatrészként kívánják alkalmazni.

14.10. A 01. módosítássorozat 8. kiegészítése hatálybalépésének hivatalos napjától kezdődően az előírást alkalmazó szerződő felek nem tilthatják meg a 01. módosítássorozat 8. kiegészítésével módosított előírás szerint jóváhagyott irányjelző lámpák járműre történő felszerelését.

14.11. Az ezen előírást alkalmazó szerződő felek továbbra is engedélyezik az ezen előírás korábbi módosítássorozata szerint jóváhagyott irányjelző lámpa járműbe történő beépítését az előírás 01. módosítássorozata 8. kiegészítésének hatálybalépését követő 48 hónap alatt.

14.12. A 01. módosítássorozat 8. kiegészítésének hatálybalépését követő 48 hónap eltelte után az előírást alkalmazó szerződő felek megtilthatják a 01. módosítássorozat 8. kiegészítésével módosított előírás követelményeinek nem megfelelő irányjelző lámpák olyan új járművekre történő felszerelését, amelyekre több mint 24 hónappal az előírás 01. módosítássorozata 8. kiegészítésének hatálybalépését követően adtak ki nemzeti típus- vagy egyedi jóváhagyást.

14.13. A hatálybalépést követő 60 hónap elteltével az ezen előírást alkalmazó szerződő felek megtilthatják a 01. módosítássorozat 8. kiegészítésével módosított előírás követelményeinek nem megfelelő irányjelző lámpa beépítését olyan új járműbe, amelyet több mint 60 hónappal az előírás 01. módosítássorozata 8. kiegészítésének hatálybalépését követően vettek először nyilvántartásba.

14.14. A 3. és 4. kategóriájú irányjelző lámpákra a 01. módosítássorozat 16. kiegészítésének bevezetése előtt ezen előírás szerint megadott, meglévő jóváhagyások határozatlan ideig érvényben maradnak.

(1) A Motoros járművekre vonatkozó egységesített állásfoglalás (R.E.3) (dokumentum: a legutóbb a 4. módosítással módosított TRANS/WP.29/78/1. javított változat/2. módosítás) 7. mellékletének meghatározása szerint.

(2) 1 – Németország, 2 – Franciaország, 3 – Olaszország, 4 – Hollandia, 5 – Svédország, 6 – Belgium, 7 – Magyarország, 8 – Cseh Köztársaság, 9 – Spanyolország, 10 – Szerbia, 11 – Egyesült Királyság, 12 – Ausztria, 13 – Luxemburg, 14 – Svájc, 15 (szabad), 16 – Norvégia, 17 – Finnország, 18 – Dánia, 19 – Románia, 20 – Lengyelország, 21 – Portugália, 22 – Orosz Föderáció, 23 – Görögország, 24 – Írország, 25 – Horvátország, 26 – Szlovénia, 27 – Szlovákia, 28 – Belarusz, 29 – Észtország, 30 (szabad), 31 – Bosznia-Hercegovina, 32 – Lettország, 33 (szabad), 34 – Bulgária, 35 (szabad), 36 – Litvánia, 37 – Törökország, 38 (szabad), 39 – Azerbajdzsán, 40 – Macedónia Volt Jugoszláv Köztársaság, 41 (szabad), 42 – Európai Közösség (a jóváhagyást a tagállamok adják meg saját EGB-típus-jóváhagyási jelüket használva), 43 – Japán, 44 (szabad), 45 – Ausztrália, 46 – Ukrajna, 47 – Dél-Afrika, 48 – Új-Zéland, 49 – Ciprus, 50 – Málta, 51 – Koreai Köztársaság, 52 – Malajzia, 53 – Thaiföld, 54 és 55 (szabad), 56 – Montenegró, 57 (szabad) és 58 – Tunézia. A további számokat további országoknak jelölik ki, időrendi sorrendben aszerint, hogy a kerekes járművekre és az azokba szerelhető, illetve az azokon használható berendezésekre és tartozékokra vonatkozó egységes műszaki előírások elfogadásáról, valamint az ezen előírások alapján kibocsátott jóváhagyások kölcsönös elismerésének feltételeiről szóló egyezményt mikor ratifikálják vagy ahhoz mikor csatlakoznak, és az így kijelölt számokat az Egyesült Nemzetek Főtitkára közli az egyezményben részes szerződő felekkel.

(3) Jó láthatóság (a Meteorológiai Világszervezetnek (WMO) a meteorológiai eszközökkel és megfigyelési módszerekkel kapcsolatban kiadott iránymutatása (Guide to Meteorological Instruments and Methods of Observation, 6. kiadás: ISBN: 92-63-16008-2, pp 1.9.1/1.9.11, Genf 1996) szerint meghatározott meteorológiai optikai távolság (MOR) legyen nagyobb mint 2 000 m) és tiszta lencsék.

(4) Ezen előírás alkalmazásában a „lámpa részét képező” azt jelenti, hogy az eszköz vagy fizikailag részét képezi a lámpatestnek, vagy a lámpatesten kívül helyezkedik el ugyan (függetlenül attól, hogy elkülönül-e a lámpatesttől), de az eszközt a lámpa gyártója a lámparendszer részeként szállítja.

1. MELLÉKLET Az irányjelző lámpák kategóriái: az irányjelző lámpák kategóriái térbeli fényeloszlásának méréséhez előírt minimális szögek (1) A térbeli fényeloszlás méréséhez előírt legkisebb függőleges szögek minden esetben: a vízszintes felett 15° és alatta 15°, kivéve: a) az olyan irányjelző lámpákat, amelyeknek a talajtól számított beépítési magassága legfeljebb 750 mm, amelyek esetében ezek a szögek a vízszintes felett 15° és alatta 5°; b) a 6. kategóriába tartozó irányjelző lámpákat, amelyek esetében ezek a szögek a vízszintes felett 30° és alatta 5°. Legkisebb vízszintes láthatósági szögek A jármű elejére szerelt irányjelző lámpák 1. kategória : a fényszórótól legalább 40 mm-re kell felszerelni; 1a. kategória : a fényszórótól több mint 20 mm-re és kevesebb mint 40 mm-re kell felszerelni; 1b. kategória : a fényszórótól kevesebb mint 20 mm-re kell felszerelni. Valamennyi lámpa esetében a H síkon vagy a felett. Az M2, M3, N2 vagy N3 kategóriájú járművekre szánt lámpák esetében a H sík alatt Az M1 és N1 kategóriájú járművek esetében a H sík alatt H sík: „a lámpa vonatkoztatási középpontján áthaladó vízszintes sík” 2a. és 2b. kategória : a jármű elejére szerelt irányjelző lámpák 2a. kategória : állandó fényerősségű hátsó irányjelző lámpák 2b. kategória : szabályozható fényerősségű hátsó irányjelző lámpák 5. és 6. kategória : Kiegészítő oldalsó irányjelző lámpák olyan járműre, amelyre 1., 1a. vagy 1b. és 2a. vagy 2b. kategóriájú irányjelző lámpákat is felszereltek (1) Az ezen ábrákon látható szögek a jármű jobb oldalán beépített készülékekre vonatkoznak. A nyilak az ábrákon a jármű eleje felé mutatnak.

2. MELLÉKLET ÉRTESÍTÉS (Megengedett legnagyobb formátum: A4, azaz 210 × 297 mm) ( 1 ) Kibocsátó: Hatóság neve: … … … Tárgy (2): JÓVÁHAGYÁS MEGADÁSA JÓVÁHAGYÁS KITERJESZTÉSE JÓVÁHAGYÁS ELUTASÍTÁSA JÓVÁHAGYÁS VISSZAVONÁSA GYÁRTÁS VÉGLEGES LEÁLLÍTÁSA irányjelző lámpa típusára, a 6. sz. előírás szerint. Jóváhagyás száma: … Kiterjesztés száma: … 1. A készülék márkaneve vagy védjegye: … 2. A készüléktípus gyártó általi megnevezése: … 3. A gyártó neve és címe: … 4. Adott esetben a gyártó képviselőjének neve és címe: … 5. A jóváhagyási kérelem benyújtásának dátuma: … 6. A jóváhagyás vizsgálat elvégzéséért felelős műszaki szolgálat: … 7. A műszaki szolgálat által kiadott vizsgálati jegyzőkönyv dátuma: … 8. A műszaki szolgálat által kiadott vizsgálati jegyzőkönyv száma: … 9. Rövid leírás: Kategória: 1., 1a., 1b., 2a., 2b., 5., 6. (2) (3) A fényforrások száma, kategóriája és fajtája: … Feszültség és teljesítmény: … A fényforrásmodul egyedi azonosítókódja: … Csak M1 és/vagy N1 kategóriájú járművekre szerelhető fel: igen/nem (2) A talajtól számított beépítési magasság legfeljebb 750 mm: igen/nem (2) A beépítés geometriája és a vonatkozó változatai: … Elektronikus fényforrás-szabályozó/fényerő-szabályozó alkalmazása: a) a lámpa részét képezi: igen/nem (2) b) nem képezi a lámpa részét: igen/nem (2) Az elektronikus fényforrás-szabályozó vagy fényerő-szabályozó által szolgáltatott bemeneti feszültség: Az elektronikus fényforrás-szabályozó vagy fényerő-szabályozó gyártója és azonosító száma (ha a fényforrás-szabályozó a lámpa részét képezi, de nincs a lámpatestbe beépítve): … Szabályozható fényerősség: igen/nem (2) 10. A jóváhagyási jel helye: … 11. A kiterjesztés oka (adott esetben): … 12. A jóváhagyást megadták/kiterjesztették/elutasították/visszavonták (2) 13. Hely: … 14. Dátum: … 15. Aláírás: … 16. A jóváhagyó hatóságnál őrzött dokumentumok jegyzékét csatoltuk ehhez az értesítéshez; a jegyzéket a hatóság kérésre kiadhatja. (1) A jóváhagyást megadó/kiterjesztő/elutasító/visszavonó ország egyedi azonosítószáma (lásd ezen előírás jóváhagyásra vonatkozó rendelkezéseit). (2) A nem kívánt rész törlendő. (3) Az 1., 1a., 1b., 2a. és 2b. kategóriába tartozó irányjelző lámpák esetében a 6.2.2. szakasz szerinti jelre vonatkozó információk.

3. MELLÉKLET A JÓVÁHAGYÁSI JEL ELRENDEZÉSE A fenti jóváhagyási jelet viselő lámpa egy 4. kategóriába tartozó készülék (első irányjelző lámpa), amelyet a 216. sz. előírás szerint hagytak jóvá Olaszországban (E3), és amelyet két lámpából álló egységben is lehet használni. A vízszintes nyíl azt mutatja, hogy a járműnek csak az egyik oldalára felszerelhető készüléket milyen helyzetben kell felszerelni a járműre. A nyíl a jármű eleje felé mutat. A vízszintes szakaszból kiinduló, lefelé mutató függőleges nyíl azt mutatja, hogy e készülék esetében a talajtól számított, megengedett beépítési magasság legfeljebb 750 mm. A „4D” jelzés közelében feltüntetett szám azt mutatja, hogy a jóváhagyást a 01. módosítássorozattal módosított 6. számú előírás követelményei szerint hagyták jóvá. Az alábbi ábra azt mutatja, hogy a jóváhagyási jelen a nyilak a készülék kategóriája szerint milyen irányba mutatnak: Megjegyzés: A jóváhagyási számot és a kiegészítő jeleket a kör közelében kell elhelyezni, az „E” betűjel felett vagy alatt, illetve a bal vagy a jobb oldalán. A jóváhagyási szám számjegyeit az „E” betűjel ugyanazon oldalán kell feltüntetni, és ugyanabba az irányba kell nézniük. A jóváhagyási számban kerülni kell a római számok használatát, hogy ne lehessen összetéveszteni egyéb jelekkel. 2. ábra Egyszerűsített jelölés csoportosított, egyesített és összeépített lámpákhoz, ha két vagy több lámpa alkotja ugyanazt az egységet A függőleges és vízszintes vonalak a fényjelző készülék sematikus ábrázolására szolgálnak, de nem részei a jóváhagyási jelnek. A. MINTA B. MINTA C. MINTA Megjegyzés: A jóváhagyási jelek lehetséges elrendezésére fent bemutatott három példa (A, B. és C. minta) a világító készülék jelölésének három lehetséges változatát mutatja be abban az esetben, amikor két vagy több lámpa ugyanannak a csoportosított, egyesített vagy összeépített lámpákból álló egységnek a része. A példák azt mutatják, hogy a készüléket Hollandiában (E4) hagyták jóvá a 3333 jóváhagyási számmal, és a következő részekből áll: Szabályozható fényerősségű hátsó irányjelző lámpa (2b. kategória), amelyet a 01. módosítássorozattal módosított 6. sz. előírás szerint hagytak jóvá. Szabályozható fényerősségű, vörös fényű, hátsó (oldalsó) helyzetjelző lámpa (R2), amelyet a 01. módosítássorozattal módosított 7. sz. előírás szerint hagytak jóvá. Szabályozható fényerősségű hátsó ködlámpa (F2), amelyet az eredeti 38. sz. előírás szerint hagytak jóvá. Tolatólámpa (AR), amelyet az eredeti 23. sz. előírás szerint hagytak jóvá. Szabályozható fényerősségű féklámpa (S2), amelyet a 01. módosítássorozattal módosított 7. sz. előírás szerint hagytak jóvá. Megjegyzés: A fenti három példa olyan, jóváhagyási jelet viselő világító készülékre vonatkozik, amely a következőkből áll: első helyzetjelző lámpa, amelyet a 7. sz. előírás 01. módosítássorozata szerint hagytak jóvá, bal és jobb oldali közlekedésre szolgáló, tompított fényű és legfeljebb 86 250–101 250 candela közötti megengedett legnagyobb fényerejű távolsági fényszóró, amelyet a 02. módosítássorozattal módosított 20. sz. előírás szerint hagytak jóvá, első ködlámpa, amelyet a 02. módosítássorozattal módosított 19. sz. előírás szerint hagytak jóvá, 1a. kategóriájú első irányjelző lámpa, amelyet a 01. módosítássorozattal módosított 6. sz. előírás szerint hagytak jóvá. 3. ábra Fényszóróval összeépített lámpa A fenti példa egy olyan lencse jelölését mutatja, amely különböző fényszórótípusokhoz való, nevezetesen: vagy : egy bal és jobb oldali közlekedésre való tompított fényű és legfeljebb 86 250-101 250 kandela közötti fényerejű távolsági fényű, Németországban (E1) a 04. módosítássorozattal módosított 8. sz. előírás szerint jóváhagyott fényszóró, amely egy, a 01 módosítássorozattal módosított 6. sz. előírás szerint jóváhagyott első irányjelző lámpával van összeépítve, vagy : egy bal és jobb oldali közlekedésre való tompított fényű, Németországban (E1) a 01. módosítássorozattal módosított 1. sz. előírás szerint jóváhagyott fényszóró, amely a már fent említett első irányjelző lámpával van összeépítve, vagy : a fent említett fényszórók valamelyike önálló lámpaként jóváhagyva. A fényszórótesten csak az érvényes jóváhagyási számot kell feltüntetni, például: 4. ábra Különálló lámpák jelölése A fenti példa egy különböző típusú lámpákhoz való lencse jelölésének felel meg. A jóváhagyási jel azt jelzi, hogy a készüléket Spanyolországban (E9) hagyták jóvá az 1 432 jóváhagyási számmal, és a következő részekből áll: Hátsó ködlámpa (F), amelyet az eredeti 38. sz. előírás szerint hagytak jóvá. 2a. kategóriájú hátsó irányjelző lámpa, amelyet a 01. módosítássorozattal módosított 6. sz. előírás szerint hagytak jóvá. Tolatólámpa (AR), amelyet az eredeti 23. sz. előírás szerint hagytak jóvá. Vörös fényű, hátsó (oldalsó) helyzetjelző lámpa (R), amelyet a 02. módosítássorozattal módosított 7. sz. előírás szerint hagytak jóvá. Egyetlen fényerőszintű féklámpa (S1), amelyet a 02. módosítássorozattal módosított 7. sz. előírás szerint hagytak jóvá. Fényforrásmodulok A fenti ábrán szereplő azonosítókód azt mutatja, hogy az ezzel a kóddal ellátott fényforrásmodult egy Olaszországban (E3) jóváhagyott lámpával együtt hagyták jóvá, a 17325 jóváhagyási számmal.

4. MELLÉKLET FÉNYTANI MÉRÉSEK 1. Mérési módszerek 1.1. Fénytani mérések végzésekor a szórt fényvisszaverődést megfelelő ernyőzéssel el kell kerülni. Amennyiben a mérések eredménye megkérdőjelezhető, a méréseket az alábbi követelményeknek megfelelően kell elvégezni: 1.2.1. a mérési távolságnak akkorának kell lennie, hogy érvényesüljön a távolság négyzetével fordított arányosság; 1.2.2. a mérőberendezésnek olyannak kell lennie, hogy a lámpa vonatkoztatási középpontjából a fényérzékelő látószöge 10' és 1° között legyen; 1.2.3. egy adott mérési irányra a fényerősségre vonatkozó előírás teljesítettnek minősül, ha az előírt fényerősség a mérési irányhoz képest 1/4 fokon belül jelentkezik. 1.3. Ha a készüléket több különböző helyzetben vagy állíthatóan lehet a járműbe beépíteni, a fénytani méréseket mindegyik helyzetben, illetve a gyártó által megadott vonatkoztatási tengely által meghatározott mező szélső helyzeteiben kell elvégezni. 2. Térbeli fényerősség-eloszlási mérőrács 1., 1a., 1b., 2a. és 2b. kategóriájú irányjelző lámpákhoz. 6. kategóriájú irányjelző lámpákhoz A H = 0° és V = 0° irány felel meg a vonatkoztatási tengelynek. (A járművön ez vízszintes, párhuzamos a jármű hosszirányú középsíkjával és az előírt látási irányba mutat.) Átmegy a vonatkoztatási középponton. A táblázatban közölt értékek a különböző mérési irányokra vonatkozó legkisebb értékeket a 6.1. szakaszban szereplő táblázatban megadott előírt legkisebb fényerősség százalékában adják meg: 2.1.1. az 1., 1a., 1b., 2a., 2b. kategóriák esetében a H = 0° és V = 0° irányban, az 5. kategória esetében pedig az 1. mellékletben leírt módon, az A. irányba eső szögtartományban; 2.1.2. a 6. kategória esetében a H = 5° és V = 0° irányban. 2.1.3. Ha azonban a készüléket a talajtól számított legfeljebb 750 mm-es magasságra kívánják beépíteni, a fényerőt lefelé csak 5°-os szögig kell ellenőrizni. 2.2. A 2. szakaszban leírt – vázlatosan ráccsal jelzett – fényeloszlási mezőn belül a fényeloszlásnak lényegében egyenletesnek kell lennie, azaz a fényerőnek a rácsvonalakkal kialakított mező valamely részének minden irányában legalább annak a százalékban kifejezett, előírt legkisebb értéknek meg kell felelnie, amelyet a kérdéses irány körül feltüntettek a rácsvonalakon. 3. Lámpák fénytani mérései A fénytani jellemzőket a következőképpen kell ellenőrizni: 3.1. Nem cserélhető fényforrások (izzólámpák és egyebek) esetében: a lámpában levő fényforrással, ezen előírás 7.1. szakaszának megfelelő alszakasza szerint. 3.2. Cserélhető izzólámpák esetében: 6,75 V, 13,5 V vagy 28,0 V feszültségű izzólámpa esetében a fényerősség értékeit korrigálni kell. A korrekciós tényező a viszonyítási fényáram és az alkalmazott feszültségen (6,75 V, 13,5 V vagy 28,0 V) mért fényáram átlagának aránya. A használt izzólámpák tényleges fényárama legfeljebb ±5 százalékkal térhet el az átlagtól. Másik lehetőségként szabványos izzólámpa is használható, amelyet minden egyes helyzetben a viszonyítási fényárammal működtetnek, és az egyes helyzetekben mért eredményeket összeadják. 3.3. Az egy percen, illetve 30 percen keresztül villogó üzemmódban (f = 1,5 Hz, 50 százalékos bekapcsolási idő) történő működés után mért fényerősségnek valamennyi lámpa esetében, az izzólámpával felszerelt lámpák kivételével, az előírt legkisebb és legnagyobb érték közé kell esnie. Az egy perc működés utáni fénysűrűség-eloszlást úgy lehet kiszámítani, hogy minden egyes vizsgálati pontra alkalmazzák a HV pontban egy perc, illetve harminc perc működés után mért fényerőértékek hányadosát.

5. MELLÉKLET A BOROSTYÁNSÁRGA FÉNY SZÍNE: SZÍNKOORDINÁTÁK A színtani jellemzők ellenőrzésére ezen előírás 7. szakaszában ismertetett vizsgálati eljárást kell alkalmazni. A nem cserélhető fényforrással (izzólámpákkal és egyebekkel) felszerelt lámpák esetében azonban a színtani jellemzőket a lámpában lévő fényforrásokkal kell ellenőrizni az előírás 7.1. szakaszának vonatkozó alszakasza szerint.

6. MELLÉKLET A gyártásmegfelelőség ellenőrzésére szolgáló eljárásokra vonatkozó minimális követelmények 1. ÁLTALÁNOS ELŐÍRÁSOK 1.1. A megfelelőségi követelmények akkor tekinthetők mechanikai és geometriai szempontból teljesítettnek, ha az eltérések nem haladják meg az előírás rendelkezései szerinti elkerülhetetlen gyártástechnológiai szórás mértékét. A sorozatgyártású lámpák megfelelősége a fénytani jellemzők szempontjából nem kétséges, ha véletlenszerűen kiválasztott lámpa fénytani jellemzőinek ezen előírás 7. szakasza szerinti mérésekor: 1.2.1. az előírásban előírt értékektől egyik mért érték sem tér el – kedvezőtlen irányban – több mint 20 %-kal; 1.2.2. cserélhető fényforrással felszerelt irányjelző lámpa esetében: ha a fent leírt mérés eredményei nem felelnek meg az előírt értékeknek, akkor a lámpa vizsgálatát meg kell ismételni, másik szabványos izzólámpával. 1.3. A színkoordinátákra vonatkozó előírásoknak teljesülniük kell, ha az ezen előírás 7. szakaszában leírt feltételek mellett végzik a mérést. 2. A GYÁRTÓ ÁLTAL VÉGREHAJTANDÓ MEGFELELŐSÉG-ELLENŐRZÉSRE VONATKOZÓ MINIMÁLIS KÖVETELMÉNYEK A jóváhagyási jel jogosultjának megfelelő időközönként legalább az alábbi méréseket el kell végeznie minden irányjelzőlámpa-típusnál: a méréseket az előírás rendelkezései szerint kell elvégezni. Ha a vett minták vizsgálata azt mutatja, hogy nem felelnek meg az adott típusnak, további mintákat kell venni és megvizsgálni. A gyártónak meg kell tennie a megfelelő intézkedéseket a gyártás megfelelőségének biztosítására. 2.1. A vizsgálatok jellege Az ebben az előírásban meghatározott megfelelőségi vizsgálatok a fény- és színtani jellemzők mérésére terjednek ki. 2.2. Vizsgálati módszerek 2.2.1. A vizsgálatokat általában az előírásban rögzített módszerek szerint kell elvégezni. 2.2.2. A gyártó által végrehajtandó megfelelőségi vizsgálatok során más, azonos értékű módszerek is alkalmazhatók, ha a jóváhagyási vizsgálatokért felelős illetékes hatóság beleegyezett. A gyártónak kell bizonyítania, hogy az alkalmazott módszerek egyenértékűek az előírásban meghatározott eljárásokkal. 2.2.3. A 2.2.1. és a 2.2.2. szakasz alkalmazása érdekében rendszeresen kalibrálni kell a mérőberendezést, és a mért eredményeknek korrelálniuk kell az illetékes hatóság által végzett mérésekkel. 2.2.4. A referencia-módszereknek minden esetben meg kell felelniük az előírásban meghatározott módszereknek, különösen a hatósági ellenőrzések és mintavételek esetében. 2.3. A mintavétel jellege Az irányjelző lámpa mintadarabjait véletlenszerűen kell kiválasztani egy homogén gyártási tételből. A homogén gyártási tétel ugyanolyan típusú irányjelző lámpákból álló, a gyártó gyártási módszere által meghatározott tételt jelent. A vizsgálatnak általában az egyes gyárak sorozatgyártmányaira kell kiterjednie. Mindazonáltal egy gyártó azonos típusra vonatkozó, különböző gyárakból származó eredményeket is összegyűjthet, feltéve, hogy a gyárak ugyanazt a minőségbiztosítási és -kezelési rendszert alkalmazzák. 2.4. Mért és rögzített fénytani jellemzők A mintaként szolgáló lámpán fénytani méréseket kell végezni a 4. mellékletben felsorolt legkisebb értékek és az előírt színkoordináták ellenőrzéséhez. 2.5. Elfogadhatósági feltételek A gyártó feladata, hogy a mérési eredmények statisztikai elemzését elvégezze, valamint az illetékes hatósággal egyetértésben elfogadhatósági feltételeket állapítson meg a termékeire az előírás 10.1. szakaszában meghatározott, a termékek megfelelőségének ellenőrzésére vonatkozó követelmények teljesítése érdekében. Az elfogadhatósági feltételeket úgy kell meghatározni, hogy 95 %-os megbízhatósági szint mellett legalább 0,95 legyen annak valószínűsége, hogy a termék megfelelőnek bizonyul a 7. mellékletben leírt szúrópróba (első mintavétel) során.